|  |
| --- |
|  |
| Лав I400-461 |
| Претходник:Сикст III | **Римски папа440-461** | Наследник:Хилариј |

**Папата Свети Лав I** (лат. Papa Leo I) или Свети Леон Велики (400.-461.год) бил папа на римската црква од 29 септември 440. год. до 10 ноември 461.

Тој — римски аристократ, црковен учител, и првиот папа од римската црква што бил наречен „Велики". Познат е по тоа што го пресретнал хунот Атила пред портите на Рим, но и по зацврстувањето на римската црква и проширувањето на јазот со Византија. Во таа смисла, Лав I е еден од основачите на римокатолицизмот и водечка личност во централизацијата и организацијата на Римската католичка црква.

Католичката и многу англикански цркви го одбележуваат 10 ноември како ден на Свети Лав, а православните цркви го одбележуваат 18 февруари. Во католичката црква, верниците му се молат на Св. Леон Велики да не скршнат од вистинската вера и за заштита од насилниците.

Падот на Рим
------------

Блискиот крај на Западното Римско Царство и распадот на државниот систем му овозможил на Лав I да се претставува како претставник на власта. Кога Хунот Атила навлегол во Италија во 452. и се заканувал да го освои и Рим, токму Лав, со уште двајца високи претставници на граѓанската власт, отишол да го пресретне и го издејствувал неговото повлекување.

**Средбата на Лав Велики и Атила** од Рафаел го прикажува Лав придружуван од Св.Петар и Св.Павле како го пресретнува Атила пред портите на Рим.
Според Проспер од Аквитанија, Атила бил толку импресиониран од Лав, што се повлекол, но Јорданес дава други основи, како, на пример, дека Лав имал подготвено поголема сума на злато за поткуп на Атила, како и дека логистичките и стратешките прашања биле вистинската причина за милоста на Атила. Армијата на Атила била веќе доста развлечена и натоварена со богатства од извршените грабежи, па веројатно затоа молбата од Папата, а можеби и платениот откуп во злато, биле доволна причина да не го нападне Рим. Други извори од католичката црква велат дека неверојатно висок човек, облечен во свештеничка роба и вооружен со огнен меч видлив само за Атила, му се заканил со смрт за него и за неговата армија за време на разговорите со Лав, и ова го натерало Атила да се покори на барањето од Папата. Сепак, примирјето што Лав го обезбедил, не го спречило освојувањето од Вандалите три години подоцна, во 455 година, но и тогаш успеал да спречи убивање и палежи.

Писмото до Флавијан, црковна политика и доктрина
------------------------------------------------

На вториот вселенски собор во Ефес (449.) претставниците на Лав го донеле неговиот томос (латински за текст, писмо, изјава) за верата на Римската црква во форма на допис до Флавијан, кое ги повторува, строго придржувајќи сè до учењето на Свети Августин, тезите на западната христологија, без да навлегува во прашањата што го интересирале Истокот. Соборот не го прочитал писмото, ниту пак обрнал внимание на протестите на пратениците на Лав, но ги разрешил Флавијан и Еузебиј, кои пак се пожалиле на Рим. Инаку, според верувањето на Лав (и на други теолози кои се основачи на католицизмот), црквата е изградена врз делото на Свети Петар, во согласност со евангелието по Матеј (стихови 16:16-19). Петар учествува во се' што е од Христа; другите апостоли она што го имаат со Христа е преку Петар, и затоа она што важи за Петар, важи и за неговите наследници - папите. Секој друг епископ е задолжен за грижа за неговото стадо, но римскиот епископ е задолжен за грижата за сите, а останатите се негови помошници. Покрај тоа, во писмото Лав барал и разрешување на Ефтихис како манихеец и еретик.

Лав побарал од императорот да се одржи нов екуменски собор во Италија, а во меѓувреме, на Римскиот синод во 449. ги отфрлил сите одлуки од Соборот во Ефес. Со смртта на императорот Теодосиј II во 450. и доаѓањето на власт на Марцијан, во Цариград се создала поповолна клима кон Рим. Анатолиј, новиот патријарх од Цариград, ги прифатил барањата на Лав I и го усвоил неговиот томос. Така Лав веќе не инсистирал на одржување на новиот собор во Италија, и тој се одржал во Калцедонија во 451.год. На Соборот во Калцедонија, делегатите на Лав биле почесни претседавачи, а епископите го признале како преносник на гласот на Свети Петар и како глава на црковното тело, барајќи и негова потврда за нивните декрети. Во очите на Лав I, заклучоците на Соборот во Калцедонија биле валидни бидејќи ја имале неговата согласност.

Поради сето ова, Лав I се смета за прв римски папа во денешното значење на оваа титула.

Поврзано
--------

* вселенски собори
* Распаѓање на Рим
* Религиозни односи со Рим во времето на Јустинијан I

Наводи
------

1. ↑  Сите папи досега: целосен список на *The Guardian*
2. ↑  „Верски календар", *Дневник*, година XVIII, број 5613, понеделник, 10 ноември 2014, стр. 26.
3. ↑
4. ↑  „Catholic Forum". Архивирано од изворникот на 2008-03-04. Посетено на 2008-02-10.

 Папи на Римокатоличката црква
Петар | Лин | Анаклет | Климент I | Еварист | Александар I | Сикст I | Телесфор | Хигин | Пиј I | Аницет | Сотер | Елевтериј | Виктор I | Зефирин | Каликст I | Урбан I | Понтијан | Антер | Фабијан | Корнелиј | Луциј I | Стефан I | Сикст II | Дионисиј | Феликс I | Евтихиј | Кај | Марцелин | Марцел I | Евсевиј | Милтијад | Силвестер I | Марко | Јулиј I | Либериј | Дамас I | Сирициј | Анастасиј I | Инокентиј I | Зосим | Бонифациј I | Целестин I | Сикст III | Лав I | Хилариј | Симплициј | Феликс III | Геласиј I | Анастасиј II | Симах | Хормизд | Јован I | Феликс IV | Бонифациј II | Јован II | Агапит I | Силвериј | Вигилиј | Пелагиј I | Јован III | Бенедикт I | Пелагиј II | Григориј I | Сабинијан | Бонифациј III | Бонифациј IV | Адеодат I | Бонифациј V | Хонориј I | Северин | Јован IV | Теодор I | Мартин I | Евгениј I | Виталијан | Адеодат II | Дон | Агатон | Лав II | Бенедикт II | Јован V | Конон | Сергиј I | Јован VI | Јован VII | Сисиниј | Константин | Григориј II | Григориј III | Захариј | Стефан II | Павле I | Стефан III | Адријан I | Лав III | Стефан IV | Паскал I | Евгениј II | Валентин | Григориј IV | Сергиј II | Лав IV | Бенедикт III | Никола I | Адријан II | Јован VIII | Марин I | Адријан III | Стефан V | Формоз | Бонифациј VI | Стефан VI | Роман | Теодор II | Јован IX | Бенедикт IV | Лав V | Сергиј III | Анастасиј III | Ландон | Јован X | Лав VI | Стефан VII | Јован XI | Лав VII | Стефан VIII | Марин II | Агапит II | Јован XII | Лав VIII | Бенедикт V | Јован XIII | Бенедикт VI | Бенедикт VII | Јован XIV | Јован XV | Григориј V | Силвестер II | Јован XVII | Јован XVIII | Сергиј IV | Бенедикт VIII | Јован XIX | Бенедикт IX | Силвестер III | Бенедикт IX | Григориј VI | Климент II | Бенедикт IX | Дамас II | Лав IX | Виктор II | Стефан IX | Никола II | Александар II | Григориј VII | Виктор III | Урбан II | Паскал II | Геласиј II | Каликст II | Хонориј II | Инокентиј II | Целестин II | Луциј II | Евгениј III | Анастасиј IV | Адријан IV | Александар III | Луциј III | Урбан III | Григориј VIII | Климент III | Целестин III | Инокентиј III | Хонориј III | Григориј IX | Целестин IV | Инокентиј IV | Александар IV | Урбан IV | Климент IV | Григориј X | Инокентиј V | Адријан V | Јован XXI | Никола III | Мартин IV | Хонориј IV | Никола IV | Целестин V | Бонифациј VIII | Бенедикт XI | Климент V | Јован XXII | Бенедикт XII | Климент VI | Инокентиј VI | Урбан V | Григориј XI | Урбан VI | Бонифациј IX | Инокентиј VII | Григориј XII | Мартин V | Евгениј IV | Никола V | Каликст III | Пиј II | Павле II | Сикст IV | Инокентиј VIII | Александар VI | Пиј III | Јулиј II | Лав X | Адријан VI | Климент VII | Павле III | Јулиј III | Марцел II | Павле IV | Пиј IV | Пиј V | Григориј XIII | Сикст V | Урбан VII | Григориј XIV | Инокентиј IX | Климент VIII | Лав XI | Павле V | Григориј XV | Урбан VIII | Инокентиј X | Александар VII | Климент IX | Климент X | Инокентиј XI | Александар VIII | Инокентиј XII | Климент XI | Инокентиј XIII | Бенедикт XIII | Климент XII | Бенедикт XIV | Климент XIII | Климент XIV | Пиј VI | Пиј VII | Лав XII | Пиј VIII | Григориј XVI | Пиј IX | Лав XIII | Пиј X | Бенедикт XV | Пиј XI | Пиј XII | Јован XXIII | Павле VI | Јован Павле I | Јован Павле II | Бенедикт XVI | Франциск

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 9875336
* LCCN: n83033219
* GND: 118571710
* SELIBR: 70845
* SUDOC: 029286638
* BNF: cb12094545m (податоци)
* BIBSYS: 90537608
* ULAN: 500321350
* NLA: 35787599
* NKC: skuk0003698
* BNE: XX826166
* CiNii: DA01051211

 |

 |